
АҢДАТПА
Зерттеудің өзектілігі. Қазіргі заманауи білім беру кеңістігі ақпараттық-коммуникациялық және цифрлық технологиялардың қарқынды дамуымен сипатталады. Бұл кезең білім беру ұйымдарының оқу-тәрбие үдерісінің тиімділігіне және болашақ мұғалімдердің кәсіби даярлығына тікелей ықпал етуде. Осыған байланысты, педагогикалық қызметте цифрлық технологиялар мен білім беру ресурстарын тиімді қолдана алатын, жоғары деңгейде құзыретті болашақ мұғалімдерді даярлауды жетілдіріп отыру қажеттілігі туындайды. 
Болашақ информатика мұғалімдерін цифрлық білім беру ресурстарын жасауға үйрету барысында ең алдымен олардың формальды сипаттау дағдыларын қалыптастыру қажет. Бұл – виртуалды модельдеу әдістеріне негізделген білім, іскерлік және дағдылар жүйесін игерудің алғы шарты екені анық. Сонымен қатар, негізгі алгоритмдік құрылымдарды меңгеру, программалау технологияларын қолдану, математикалық модельдеу арқылы есептерді шешу, компьютерлік құрылғылар мен цифрлық технологиялармен жұмыс істеу, программалау тілдерін пайдалану – маңызды кәсіби құзыреттердің қатарын құрайды.
Зерттеу тақырыбы: Болашақ информатика мұғалімдерін цифрлық білім беруде виртуализациялау технологиясын қолдануға оқыту әдістемесі.
Зерттеудің нысаны. Жоғары оқу орындарында болашақ информатика мұғалімін даярлау үдерісі.
Зерттеудің пәні. Болашақ информатика мұғалімдеріне цифрлық білім беруде виртуализациялау технологияларын қолдану
Зерттеудің мақсаты: Болашақ информатика мұғалімдеріне цифрлық білім беруде виртуализациялау технологияларын қолдануды теориялық және практикалық негіздеп,  оқыту әдістемесін жасау.
Зерттеудің ғылыми болжамы: Егер жоғары оқу орындарының оқу үдерісінде цифрлық білім беруде виртуализациялау технологияларын қолданудың ғылыми-әдістемелік негіздері жүйелі жүзеге асырылса, онда білім алушылардың кәсіби даярлығы мен білім сапасы артады, өйткені бұл технологиялар білім беру мазмұнын заманауи талаптарға сай жаңғыртуға, білім алушылардың информатика және ақпараттық-коммуникациялық технологиялар саласындағы бәсекеге қабілеттілігін арттыруға мүмкіндік береді.
Зерттеудің міндеттері. Зерттеу жұмысының нысаны, пәні, мақсаты, болжамына сәйкес келесі міндеттер анықталды:
- болашақ информатика мұғалімдерін цифрлық білім беруде виртуализациялау технологияларын қолдануға даярлықтарын қалыптастырудың халықаралық және отандық тәжірибелерін талдау және теориялық негіздерін анықтау;
- болашақ информатика мұғалімдерін виртуалды машина және виртуалды шынайылық виртуализациялау технологиялары бойынша даярлаудың тиімділігін негіздеу;
- болашақ информатика мұғалімдерінің цифрлық білім беруде виртуализациялау технологияларын қолдануға оқыту моделін  құру;
- болашақ информатика мұғалімдерін виртуализациялау технологиясы бойынша даярлаудың әдістемесін жасау;
- болашақ информатика мұғалімдерін виртуалды машина және виртуалды шынайылық виртуализациялау технологиялары бойынша даярлаудың эксперименттік жұмыстары нәтижелері арқылы талдау және әдістемелік ұсыныстар әзірлеу.
Зерттеу жұмысының әдіснамалық және теориялық негіздері. Зерттеу барысында ғылыми-педагогикалық теориялар мен әдіснамалық ұстанымдарға, сондай-ақ цифрлық білім беруге виртуализациялау технологияларын қолдану саласындағы заманауи ғылыми зерттеулерге сүйенілді. Зерттеу Қазақстан Республикасы жоғары білім берудің мемлекеттік жалпыға міндетті стандартына, білім беруде цифрлық технологияларды қолданудың әдіснамалық негіздеріне, виртуализациялау технологияларын оқыту процесінде тиімді пайдалану бойынша ғылыми әдебиеттерге және болашақ информатика мұғалімдердің кәсіби құзыреттіліктерін қалыптастыруға бағытталған тәжірибелік-педагогикалық тәсілдерге негізделді. 
Зерттеу әдістері: Зерттеуде кешенді тәсіл қолданылып, теориялық, эмпирикалық және статистикалық әдістер жүйеленген түрде пайдаланылды. Сонымен қатар, ғылыми дереккөздерді іріктеу мен талдау үдерісінде PRISMA әдісі қолданылды.
Теориялық әдістер негізінде цифрлық білім беру жүйесіндегі виртуализациялау технологияларын қолдану мәселесін зерделеу барысында зерттеу теориялық деңгейде терең талданды. Бұл бағытта отандық және шетелдік ғалымдардың еңбектеріне негізделген жүйелі шолу жүргізіліп, қазіргі заманғы ғылыми бағыттар мен тұжырымдамалық негіздер қарастырылды. Зерттеудің теориялық негізін құрайтын әдебиеттер заманауи педагогикалық көзқарастармен сабақтастырыла талданып, цифрлық білім беру кеңістігінде виртуализациялау технологияларын қолданудың өзекті аспектілерін ашып көрсетуге мүмкіндік берді. Ақпараттық дереккөздер PRISMA әдісіне сүйене отырып, алдын ала анықталған критерийлер негізінде іріктеліп, скрининг және аналитикалық талдау сатыларынан өтті. 
Эмпирикалық әдістер тұрғысында  цифрлық білім беру ресурстары мен виртуализациялау технологияларын оқу үдерісіне енгізу тәжірибесі зерттелді. Сауалнама жүргізу арқылы білім алушылардың көзқарастары, қабылдауы мен тәжірибелері жинақталды. Сонымен қатар, кәсіби дағдылардың қалыптасу деңгейін бағалау және оқыту әдістемесінің тиімділігін анықтау мақсатында педагогикалық эксперимент ұйымдастырылды. Эксперимент барысында арнайы әзірленген жұмыс оқу бағдарламалары (Syllabus) мен әдістемелік құралдар пайдаланылып, олардың нәтижелілігі практикалық тұрғыдан сынақтан өткізілді.
Статистикалық әдістер арқылы алынған сандық деректерді өңдеу және талдау үшін математикалық-статистикалық әдістер қолданылды. Әдістің көмегімен алынған нәтижелердің сенімділігі мен валидтілігі бағаланып, педагогикалық ықпалдың тиімділігі дәлелденді. Статистикалық өңдеу үшін Google Forms, Excel бағдарламалары қолданылып, мәліметтердің орташа мәндері, стандарттық ауытқулары, корреляциялық байланыстары мен болжамды тексеру үшін Вилкоксон Т-критерийі қолданылды.
[bookmark: _Hlk200647700]Зерттеудің ғылыми жаңалығы:
- болашақ информатика мұғалімдерін цифрлық білім беруде виртуализациялау технологияларын қолдануға даярлықтарын қалыптастырудың теориялық негіздері анықталды;
- болашақ информатика мұғалімдерін виртуалды машина және виртуалды шынайылық виртуализациялау технологиялары бойынша даярлаудың тиімділігі негізделді;
- цифрлық білім беруде виртуализациялау технологияларын қолдануға оқыту моделі  құрылды;
-   болашақ информатика мұғалімдерін виртуализациялау технологиясы бойынша даярлаудың әдістемесі жасалды;
- болашақ информатика мұғалімдерін виртуалды машина және виртуалды шынайылық виртуализациялау технологиялары бойынша кешенді даярлаудың эксперименттік жұмыстарының оң нәтижелері алынды және әдістемелік ұсыныстары әзірленді.
Зерттеудің теориялық маңыздылығы: жоғары оқу орындарында информатика педагогтерін даярлауда цифрлық білім беруде виртуализациялау технологияларын қолдануды зерттеу,  қазіргі заманғы  педагогтің цифрлық құзыреттілігі даярлықтарын виртуализациялау технологиялары негізінде қалыптастырудың теориялық-әдіснамалық негіздерінің  анықталуы мен арнайы пәндердің мазмұнының зерттеу мақсатына сәйкес жетілдіріліп, оқыту әдістемесінің ұсынылуы информатиканы оқытудың теориясы мен  әдістемесі, ақпараттық технология салаларына қосылған үлес болып табылады.  
[bookmark: _GoBack]Зерттеу нәтижелерінің дәлелдігі мен негізділігі: Цифрлық білім беруде виртуализациялау технологияларын білім беруде қолданудың тиімділігіне эксперименттік тексерудің нәтижелері, білім алушылардың кәсіби дағдыларының жетілдірілуі, зерттеу нәтижелерінің оқу үдерісіне ендірілуі.
Қорғауға ұсынылатын негізгі қағидалар:
1. Болашақ информатика мұғалімдерін цифрлық білім беруде виртуализациялау технологияларын қолдануға даярлықтарын қалыптастырудың теориялық негіздері:
1.1 Болашақ информатика мұғалімдерін виртуалды машина және виртуалды шынайылық виртуализациялау технологиялары бойынша даярлаудың тиімділігі;
1.2 Болашақ информатика мұғалімдерінің цифрлық білім беруде виртуализациялау технологияларын қолдануға оқыту моделі.
2. Болашақ информатика мұғалімдерін виртуализациялау технологиясы бойынша даярлаудың әдістемесі жасалды:
2.1 Білім беру үдерісінде виртуалды машина және виртуалды шынайылық виртуализациялау технологияларын қолданудың оқу-әдістемелік аспектілері: «Виртуалды және кеңейтілген шындық принциптері» атты оқу әдістемелік құралы баспадан шығарылып, «Ақпараттық-коммуникациялық технологиялар», «Компьютерлік жүйелер мен желілер және желілік қауіпсіздік», «3D модельдеу негіздері», «Білім берудегі цифрлық технологиялар» пәндері мазмұндарына жасанды интеллект, виртуалды машина және виртуалды шынайылық виртуализациялау технологияларын тақырыптарының ендірілуі; 
2.2 Болашақ информатика мұғалімдерін даярлауда виртуализациялау технологияларын қолдану бойынша білім беру ортасы  «auezovvr.ct.ws» платформасының жасалуы;
2.3 Болашақ информатика мұғалімдерін даярдауда виртуализация технологияларын қолдануды программалық қамтама негізінде нақтыланды: Cisco Packet Tracer, PNETLab: Lab is Simple виртуалды зертханалар мен CoSpaces Edu, EngageVR және Spatial орталарында жобалық жұмыстар орындалды.
3. Болашақ информатика мұғалімдерін виртуалды машина және виртуалды шынайылық виртуализациялау технологиялары бойынша даярлаудың эксперименттік жұмыстарының оң нәтижелері және әдістемелік ұсыныстары:
3.1  Виртуализациялау технологияларын қолдану моделі; 
- оқыту мазмұны мен әдістері жаңартылып, білім беру үдерісіне жаңа пәндер мен оқу модульдері енгізілді;
- жоғары оқу орындарының қолданыстағы бағдарламалары толықтырылып, цифрлық ортаға бейімделген оқу-әдістемелік кешендер әзірленді.
3.2  Әдістемелік ұсыныстар
- жоғары оқу орындарының білім беру үдерісіне виртуализация технологияларын енгізудің тиімді жолдары ұсынылды;
- ұсынылған модельдер мен әдістемелік құралдар педагогикалық білім берудің мазмұнын жаңартуға және оқыту сапасын арттыруға бағытталды.
4. Виртуалды шынайылық, виртуалды машина, виртуализациялау технологиялары бойынша эксперименттік жұмыстарының оң нәтижелері.
Зерттеу нәтижесін сынақтан өткізу және ендіру:
[bookmark: _Hlk198039570]Зерттеу тақырыбының аясында Қазақстан Республикасы Ғылым және жоғары білім министрлігі, Ғылым және жоғары білім саласында сапаны қамтамасыз ету комитеті ұсынған республикалық басылымдарда мақалалар жарық көрді. Нақтылап айтқанда, диссертациялық жұмыстың негізгі нәтижелері мен қорытындылары отандық және шетелдік ғылыми басылымдарда барлығы 10 ғылыми мақала түрінде жарық көрді. Оның ішінде 2 мақала Скопус (Scopus) мәліметтер базасында, 4 мақала – Қазақстан Республикасы Ғылым және жоғары білім министрлігінің Ғылым және жоғары білім саласындағы сапаны қамтамасыз ету комитеті ұсынатын ғылыми басылымдар тізбесіне енетін журналда және 4 мақала халықаралық ғылыми-практикалық конференцияларында жарияланған.
1) Scopus базасындағы мақала:

